ཕྱུར་ཞིབ་སུམ་ཆ་གཉིས་ལོངས་ཙམ་ལ་སྦྲང་དང་ཡང་ན་ཕྱེ་མ་ཀ་ར་རན་པར་བསྲེས་པའི་ནང་མར་གསར་གྱི་མར་ཁུ་ནུབ་ངེས་སུ་བླུགས་ནས་དཀྲུག་དཀྲུག་བྱས་ཏེ་སྐག་ཏུ་གཞུག།སྐག་ཐག་མ་ཆོད་ཙམ་ཏུ་མར་ཁུའི་སྟེང་ནས་མར་ཚོན་གྱི་སྐུད་པས་རི་མོ་གང་འདོད་འཐེན་ཏེ་སྐག་པའི་ཟས་རིགས་རྩ་ཆེན་ཞིག་ཡིན།རྩམ་ཞུན་ནི།གྲོ་མ་བཏག་ཕྱེའི་ཚབ་ཏུ་རྩམ་པ་རྩིང་པོས་བྱ་ལ་གཞན་རྣམས་གོང་དང་འདྲ་བར་བུ་རམ་ཧྲོབ་བརྡུངས་དང་སྟར་སྙིང་མང་ཙམ་བསྲེ་བ་སྟེ།ཞུན་གྱི་ནང་དུ་ཆུ་མི་འདྲེས་པས་རུལ་སྐྱོན་མེད།འོན་ཀྱང་ཉར་ཡུན་རིང་ན་མར་རྙིང་ནས་རོ་ཁ་བ་ཡིན།